**Návrh kritérií na prerozdelenie finančných prostriedkov**

**Slovensko, Program SK09 Domáce a rodovo podmienené násilie**

(uplatňuje sa článok 6.9 Nariadenia)

**1. V rámci ktorej výzvy programu SK09 bol podporený Váš projekt - v rámci výzvy DGV01, DGV02 alebo DGV03?**

Našim zámerom je prioritne prerozdeliť finančné prostriedky medzi projekty podporené v rámci výziev DGV02 a DGV03, keďže projekty s výzvy DGBV01 už túto možnosť mali na prelome rokov 2015/2016. Keďže voľné finančné prostriedky sú v dostatočnej výške, predpokladá sa, že bude dostatok finančných prostriedkov aj na podporu projektu z výzvy DGBV01, ktoré splnia podmienky na pridelenie dodatočných finančných prostriedkov.

**2. Prispievajú dodatočné aktivity k cieľom projektu, ktorý má získať dodatočné finančné prostriedky?**

Dodatočné aktivity musia viesť k zvýšeniu alebo zlepšeniu výsledkov projektu (napr. zvýšenie cieľových hodnôt indikátorov, ako je počet klientov majúcich prospech z poskytovaných služieb), prispievať rozvoju osobitných podmienok projektov ako napr. zavádzanie praktických nástrojov a metód pre zabezpečenie špecifických potrieb zraniteľných skupín (napr. školenie zamerané na kultúrnu citlivosť).

**3. Spĺňa projekt indikátory na úrovni výstupov projektu?**

Prijímateľ poskytne aktuálne hodnoty indikátorov na úrovni výstupov projektu. Vždy, ak je to vhodné, poskytne Prijímateľ aj priemernú mesačnú hodnotu pre každý z indikátorov tak, aby výberová komisia mohla overiť, či cieľové hodnoty indikátorov môžu byť dosiahnuté. Výberová komisia môže zohľadniť objektívne príčiny nenapĺňania indikátorov určitého druhu, ak sú pozorované u viacerých projektov.

**4. Sú služby poskytované v súlade s minimálnymi štandardmi Rady Európy?**

Za týmto účelom predloží Prijímateľ pozitívne stanovisko podpísané odborným garantom projektu alebo odborným garantom poskytovania služieb. Zároveň poskytne zoznam súčasných zamestnancov zodpovedných za poskytovanie služieb, vrátane veľmi stručného zhrnutia životopisu (dosiahnuté vzdelanie, pracovné skúsenosti a pod.) Prijímateľ taktiež vyplní a zašle dotazník vypracovaný Koordinačno-metodickým centrom. V súlade s článkom 5.5 Prílohy 1 k Projektovej zmluve je prijímateľ povinný umožniť Koordinačno-metodickému centru vykonať monitorovanie v súlade s minimálnymi štandardmi Rady Európy, ak sa takýto monitoring vykonáva. Správa programu alebo výberová komisia môžu osloviť garanta so žiadosťou o poskytnutie dodatočných informácií, ak je to potrebné. V prípade, ak garancia poskytovania služieb alebo projektu nie sú podmienkou v zmysle Projektovej zmluvy, Správca programu môže požiadať nezávislých expertov o výkon monitorovania a poskytnutie stanoviska osobitne zameraného na tieto otázky. Správca programu je oprávnený učiniť tak aj v prípade, ak sa stanoviská podpísané odborným garantom projektu alebo poskytovania služieb značne líšia od informácií získaných správcom programu, členmi výberovej komisie z iných zdrojov. Výberové komisia môže v prípadoch hodných osobitného zreteľa podmieniť svoje odporúčanie pridelenia dodatočných finančných prostriedkov prijatím opatrení, ktoré zabezpečia súlad s minimálnymi štandardmi Rady Európy.

**5. Ste schopný zabezpečiť povinné spolufinancovanie k dodatočným finančným prostriedkov vo výške zodpovedajúcej aktuálnej miere projektového grantu stanovenej v Projektovej zmluve?**

Splnenie tohto kritéria sa bude posudzovať na základe čestného vyhlásenia štatutárneho zástupcu. V prípade, ak sa vyžaduje súhlas nadriadeného orgánu (zriaďovateľa, správnej rady a pod., musí byť tento súhlas predložený). Výpis z bankového účtu, prípadne prísľub bankovej alebo inej inštitúcie bude nevyhnutné predložiť pred podpisom dodatku k projektovej zmluve.

**6. Boli v rámci projektu hlásené závažné prípady nezrovnalostí?**

Prijímateľ uvedie zoznam všetkých nezrovnalostí hlásených v rámci projektu. Správcu programu preskúma úplnosť tohto zoznamu. Závažným prípadom sa rozumie nezrovnalosť vedúca k finančným korekciám vo výške 25% z projektového grantu a viac alebo nezrovnalosť inak ovplyvňujúca implementáciu projektu podstatným spôsobom.

**7. Je prijímateľ (alebo partner, ak je to relevantné) registrovaným a/alebo akreditovaným subjektom na poskytovanie služieb v súlade s príslušnou legislatívou, ak je to relevantné? Je rozhodnutie o akreditácii platné a účinné?**

Prijímateľ predloží platné a účinné rozhodnutie o udelení akreditácie. Ak toto rozhodnutie nebolo získané do 30. 9. 2016, môže výberová komisia v prípadoch hodných osobitného zreteľa podmieniť svoje odporúčanie na pridelenie dodatočných finančných prostriedkov predložením tohto dokumentu do predĺženého termínu, spravidla nie neskôr ako do 31. 10. 2016.

**8. Bol bezpečný ženský dom/poradenské centrum dokončený/-é a otvorený/-é, ak je to relevantné?**

Prijímateľ predloží platné kolaudačné rozhodnutie. Ak tento certifikát nebol získaný do 30. 9. 2016, môže výberová komisia v prípadoch hodných osobitného zreteľa podmieniť svoje odporúčanie na pridelenie dodatočných finančných prostriedkov predložením tohto dokumentu do predĺženého termínu, spravidla nie neskôr ako do 31. 10. 2016.

**9. Pokračuje projekt v súlade s časovým harmonogramom uvedeným v tabuľke č. 10 (Harmonogram zúčtovania skutočne vynaložených oprávnených výdavkov)?**

Prijímateľ poskytne aktuálne údaje týkajúce sa tohto kritériá, ktoré budú overené správcom programu prostredníctvom Priebežných správ o projekte. Toto kritérium má uprednostniť tých prijímateľov, ktorí boli schopní realizovať projekt v súlade s plánovaným harmonogramom a tým, ktorí zaostávajú umožniť sústrediť sa výlučne na implementáciu projektu v jeho pôvodne dohodnutom rozsahu.

xxx

**Na pridelenie dodatočných finančných prostriedkov sa môžu kvalifikovať len projekty, o ktorých Výberová komisia rozhodla, že splnili všetky relevantné kritériá!**

Žiadosť o dodatočnú podporu musí byť predložená najneskôr do 30. 9. 2016 na predpísanom formulári vypracovanom správcom programu. Dodatočné finančné prostriedky musia byť použité najneskôr do 30.4.2017. Výška finančných prostriedkov disponibilná k prerozdeleniu medzi projekty je 1 506 510 eur.

Objem dodatočne pridelených finančných prostriedkov musí zodpovedať mesačnému priemeru miezd, prevádzkových nákladov a ďalších nákladov **súvisiacich s dodatočnými aktivitami prispievajúcimi k cieľom projektu**. Vo všeobecnosti Prijímateľ môže na základe aktuálnych potrieb projektu navrhnúť akékoľvek dodatočné aktivity za predpokladu, že tieto aktivity prispejú k cieľom projektu. Výška dodatočne pridelených finančných prostriedkov správcom programu však nesmie byť vyššia ako suma projektového grantu zodpovedajú ročnému priemeru miezd, prevádzkových nákladov, nákladov na riadenie a ďalších nákladov priamo súvisiacich s prevádzkou BŽD/poradenského centra, zvýšená o 25%

**VZOREC**

MODFP = MP \* 12 \* GM \*1,25

MODFP = maximálny objem dodatočne pridelených finančných prostriedkov

MP = mesačný priemer miezd, nákladov na riadenie, prevádzkových nákladov a ďalších nákladov súvisiacich s prevádzkou BŽD/poradenského centra

GM – Grantová miera

S cieľom zjednodušiť celý proces môže Správca programu ako základ zaslať prijímateľovi aktuálny rozpočet projektu. Správca programu môže pritom upraviť mesačný priemer pre určitý projekt tak, aby bolo zabezpečené férové prerozdelenie finančných prostriedkov, udržateľnosť projektu ako aj osobitné potreby projektu, ak je to relevantné.

**xxx**

Pri prijímaní odporúčania k prideleniu dodatočných prostriedkov výberová komisia posúdi nasledovné kritériá pri tých projektoch, ktoré sa kvalifikovali. Tieto kritériá sú ďalej v texte označené ako bodovacie kritériá. Najprv sa posudzujú projekty z výziev DGV02 a DGV03. V prípade dostatku finančných prostriedkov budú posúdené aj žiadosti projektov z výzvy DGBV01.

**1. Súlad s minimálnymi štandardmi Rady Európy, na základe monitorovania vykonaného Koordinačno-metodickým centrom.** Preferujú sa údaje z roku 2016.

|  |  |  |
| --- | --- | --- |
|  **Percento súladu s minimálnymi štandardmi RE** | **Body** | **Poznámky** |
| 95% - 100% | 10 |  |
| 90% – 95% | 8 |  |
| 85% – 90% | 6 |  |
| 80% - 85% | 4 |  |
| 75% - 80% | 2 |  |
| Menej ako 75% | 0 | Výberová komisia by nemala projekt odporučiť na pridelenie dodatočných finančných prostriedkov  |

**2. Nevyhnutnosť dodatočného financovania**

|  |  |  |
| --- | --- | --- |
|  **Nevyhnutnosť financovania** | **Body** | **Poznámky** |
| Dodatočné financovanie je pre projekt absolútne nevyhnutné  | 10 | BŽD/centrum nezískalo alebo pravdepodobne nezíska žiadne finančné prostriedky z iných zdrojov |
| Dodatočné financovanie je pre projekt podstatné  | 6 | BŽD/centrum získalo alebo pravdepodobne získa určité finančné prostriedky z iných zdrojov, alebo tieto zdroje nepokryjú ani 25% prevádzkových nákladov. |
| Dodatočné financovanie je pre projekt potrebné  | 4 | BŽD/centrum získalo alebo pravdepodobne získa určité finančné prostriedky z iných zdrojov, alebo tieto zdroje nepokryjú ani 75% prevádzkových nákladov. |
| Dodatočné financovanie je pre projekt potrebné  | 0 | Výberová komisia by nemala odporučiť projekt na dodatočné financovanie, ak disponibilná suma nie je postačujúca pre všetky projekty, ktoré sa kvalifikovali.  |

**3. Umiestnenie služieb v súlade s prílohou 5 poslednej výzvy, pokiaľ nie sú k dispozícii novšie údaje**

|  |  |  |
| --- | --- | --- |
| **Umiestnenie BŽD/centra** | **Body** | **Poznámky** |
| G4 | 10 | BŽD/centrum je umiestnené v okrese G4 – kritický okres  |
| G3 | 6 | BŽD/centrum je umiestnené v okrese G3 – okres s nízkou dostupnosťou služieb  |
| G2 | 4 | BŽD/centrum je umiestnené v okrese G2 – okres s relatívnym pokrytím služieb |
| G1 | 2 | BŽD/centrum je umiestnené v okrese G1 – okres s pokrytím služieb |
| 0 | 0 | Výberová komisia by nemala odporučiť projekt na dodatočné financovanie, ak disponibilná suma nie je postačujúca pre všetky projekty, ktoré sa kvalifikovali.  |

**4. Pridaná hodnota dodatočného financovania**

|  |  |  |
| --- | --- | --- |
| **Pridaná hodnota**  | **Body** | **Poznámky** |
| Výnimočná | 10 | Dodatočné financovanie prináša aktivity, ktoré sú pre program obzvlášť podstatné, ako je zlepšenie súladu s minimálnymi štandardmi RE, dôležitá bilaterálna spolupráca a iné. Dodatočné financovanie taktiež spôsobí významný nárast cieľových hodnôt indikátorov.  |
| Presahuje očakávania | 6 | Časť dodatočného financovania smeruje k aktivitám, ktoré sú pre program určitým spôsobom podstatné, ako sú vyhľadávacie činnosti, prevencia, práca s páchateľom a pod. Dodatočné financovanie taktiež spôsobí významný nárast cieľových hodnôt indikátorov.  |
| Priemerná | 4 | Veľká väčšina dodatočného financovania sa zameriava len na opakované aktivity, ktoré sú podporené aj v rámci pôvodného projektu alebo dodatočné financovanie prinesie primeraný nárast cieľových hodnôt indikátorov.  |
| Nedosahuje očakávania | 2 | Zvýšenie financovania predstavuje len zanedbateľný nárast cieľových hodnôt indikátorov.  |
| Záporná pridaná hodnota | 0 | Použitie dodatočného financovania nie je jasné alebo dodatočné financovanie nie je v súlade s cieľmi, alebo stratégiou programu. V tomto prípade by Výberová komisia nemala odporučiť projekt na dodatočné financovanie. |

Správca programu vyhodnotí splnenie bodovacích kritérií a poskytne výberovej komisii poradie. Výberová komisia poradie preskúma a prijme odporúčania nasledovne:

1. Projekty, ktoré dosiahnu 0 bodov v bodovacom kritériu 1 alebo 4 (súlad s minimálnymi štandardmi RE, pridaná hodnota), nebudú odporučené na dodatočné financovanie.
2. Projekty, ktoré dosiahnu 0 bodov v bodovacom kritériu 2 alebo 3, budú zoradené v spodnej časti poradia a budú odporúčané len v prípade, ak je k dispozícii dostatočný objem finančných prostriedkov pre všetky projekty, ktoré sa kvalifikovali (s výnimkou projektov podľa predchádzajúceho odseku).
3. Projekty, ktoré nedosiahnu viac ako 10 bodov, nebudú odporučené na dodatočné financovanie.
4. Projekty, ktoré dosiahnu viac ako 10 bodov, budú odporučené na základe poradia a disponibilnej alokácie.

V procese prijímania odporúčaní k dodatočnej podpore sa primerane uplatní štatút a rokovací poriadok výberovej komisie.

Správca programu bude vo všeobecnosti akceptovať odporúčanie výberovej komisie, vyhradzuje si však právo overiť výberový proces, ako aj znížiť sumu dodatočnej podpory, ak je to vhodné.